Neuvoston 20 päivänä joulukuuta 1996 vahvistama YHTEINEN KANTA (EY) N:o 9/97 neuvoston direktiivin 97/.../EY antamiseksi yhteisön ajokortista annetun direktiivin 91/439/ETY muuttamisesta



Virallinen lehti nro C 069 , 05/03/1997 s. 0007



Neuvoston 20 päivänä joulukuuta 1996 vahvistama YHTEINEN KANTA (EY) N:o 9/97 neuvoston direktiivin 97/. . ./EY antamiseksi yhteisön ajokortista annetun direktiivin 91/439/ETY muuttamisesta (97/C /02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa houmioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että (1) yhteisön ajokortista 29 päivänä heinäkuuta 1991 annetussa neuvoston direktiivissä 91/439/ETY (4) säädetään, että kansalliset ajokortit on myönnettävä direktiivin liitteessä I tai I a esitetyn yhteisön ajokorttimallin mukaisina ja niissä on mainittava edellytykset, joiden mukaisesti kuljettaja on oikeutettu kuljettamaan ajoneuvoa, (2) mainituissa liitteissä I ja I a määrätään, että nämä mahdolliset lisämerkinnät tai rajoittavat merkinnät on esitettävä koodien muodossa, (3) direktiivin 91/439/ETY mukaisia ajokortin antamisen edellytyksiä koskevia koodeja ja alakoodeja sovelletaan kaikkialla yhteisön alueella, (4) toissijaisuusperiaatteen mukaisesti yhteisön toiminta on tarpeen ajokorttien ymmärrettävyyden lisäämiseksi, vastavuoroisen tunnustamisen mahdollistamiseksi ja henkilöiden vapaan liikkkuvuuden helpottamiseksi välttämällä sellaisia käytännön ongelmia, joita kuljettajat, tiekuljetuksia hoitavat yritykset, viranomaiset ja tarkastusviranomaiset kohtaisivat, jos koodit olisivat jäsenvaltioissa erilaiset, (5) on syytä säätää yksinkertaistetusta menettelystä liitteissä I ja I a esitettyjen yhdenmukaistettuja yhteisön koodeja koskevien teknisten tietojen ja direktiivin 91/439/ETY liitteissä II ja III annettujen määräysten mukauttamiseksi, ja (6) selvyyden vuoksi ja yhdenmukaisuuden varmistamiseksi kaksi- ja kolmipyöräisten moottoriajoneuvojen tyyppihyväksynnästä 30 päivänä kesäkuuta 1992 annetun neuvoston direktiivin 92/61/ETY (5) kanssa olisi tämän muutoksen yhteydessä mukautettava sanan "moottoripyörä" määritelmää rakenteen mukaisen nopeuden osalta, ON ANTANUT TÄMÄN DIREKTIIVIN: 1 artikla Muutetaan direktiivi 91/439/ETY seuraavasti: 1. Korvataan 3 artiklan 3 kohdan a) toisessa luetelmakohdassa merkintä 50 km/h merkinnällä 45 km/h; b) kolmas luetelmakohta seuraavasti: "- `moottoripyörällä` tarkoitetaan kaikkia kaksipyöräisiä ajoneuvoja, joko sivuvaunullisia tai ilman, joiden moottorin sylinteritilavuus on enemmän kuin 50 cm³, jos ne ovat polttomoottorikäyttöisiä, ja/tai joiden suurin rakenteen mukainen nopeus on enemmän kuin 45 km/h". 2. Lisätään seuraavat artiklat: "7 a artikla 1. Liitteessä I ja I a esitettyjen yhdenmukaistettujen yhteisön koodien alaluokitus määritellään 7 b artiklassa säädetyn menettelyn mukaisesti erityisesti koodien 04, 05, 44 ja 55 osalta. Tätä menettelyä noudatetaan myös päätettäessä, onko yhdenmukaistettujen yhteisön koodien tiettyjen alaluokituksien käyttö tehtävä tarvittaessa pakolliseksi. 2. Tarvittavat muutokset liitteiden I ja I a yhdenmukaistettuja koodeja koskevan osan mukauttamiseksi sekä liitteiden II ja III mukauttamiseksi tieteen ja tekniikan kehitykseen hyväksytään 7 b artiklassa säädettyä menettelyä noudattaen. 7 b artikla 1. Komissiota avustaa ajokorttikomitea, jäljempänä `komitea`, joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi märätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä." 3. Korvataan liitteessä I olevassa 2 kohdassa ilmaisun "Sivulla 4 käytettävät koodit ovat seuraavat:" jälkeinen ensimmäinen luetelmakohta ja liitteessä I a olevassa 2 kohdassa ilmaisun "Ajokortin kääntöpuolella on" jälkeinen a alakohdan 12 alakohdan ensimmäinen luetelmakohta seuraavasti: "- koodit 01-99: yhdenmukaistetut yhteisön koodit >TAULUKON PAIKKA> " 2 artikla 1. Jäsenvaltioiden on komissiota kuultuaan saatettava tämän direktiivin noudattamisen edellyttämät lait, asetukset tai hallinnolliset määräykset voimaan ennen 1 päivää tammikuuta 1998. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty . . . Neuvoston puolesta Puheenjohtaja (1) EYVL N:o C 101, 16.4.1996, s. 7 ja EYVL N:o C 31, 31.1.1997, s. 3. (2) EYVL N:o C 204, 15.7.1996, s. 20. (3) Lausunto annettu 5. syyskuuta 1996 (EYVL N:o C 277, 23.9.1996, s. 15), neuvoston yhteinen kanta, vahvistettu 20. joulukuuta 1996, ja Euroopan parlamentin päätös . . . (sitä ei ole vielä julkaistu virallisessa lehdessä). (4) EYVL N:o L 237, 24.8.1991, s. 1, direktiivi sellaisena kuin se on viimeksi muutettuna direktiivillä 96/47/EY (EYVL N:o L 235, 17.9.1996, s. 1). (5) EYVL N:o L 225, 10.8.1992, s. 72, direktiivi muutettu vuoden 1994 liittymissopimuksella. NEUVOSTON PERUSTELUT I. JOHDANTO Komissio toimitti neuvostolle 21 päivänä helmikuuta 1996 Euroopan yhteisön perustamissopimuksen 75 artiklaan perustuvan direktiiviehdotuksen yhteisön ajokortista 29 päivänä heinäkuuta 1991 annetun direktiivin 91/439/ETY muuttamisesta (1). Euroopan parlamentti antoi ehdotusta koskevan lausuntonsa 5 päivänä syyskuuta 1996 (2) ja talous- ja sosiaalikomitea puolestaan 24 päivänä huhtikuuta 1996 (3). Komissio otti huomioon Euroopan parlamentin kannan ja toimitti neuvostolle 6 päivänä marraskuuta 1996 muutetun ehdotuksen (4). Neuvosto vahvisti yhteisen kantansa 20 päivänä joulukuuta 1996 Euroopan yhteisön perustamissopimuksen 189 c artiklan mukaisesti. II. EHDOTUKSEN TAVOITE Komission muutetulla ehdotuksella, joka sisältää kokonaan tai osittain kaksi kahdeksasta Euroopan parlamentin ehdottamasta tarkistuksesta, pyritään vahvistamaan luettelo yhdenmukaistetuista koodeista, joita käytetään yhteisön ajokorttimallin mukaisiin kansallisiin ajokortteihin tehtävissä merkinnöissä, toisin sanoen sellaisissa merkinnöissä, joista käy ilmi, millaisin edellytyksin kuljettaja on oikeutettu kuljettamaan ajoneuvoa (muun muassa pakollinen silmälasien käyttö, ajoneuvoon tehdyt muutokset, vain automaattivaihteistolla varustettujen ajoneuvojen kuljettaminen) ja/tai merkinnöissä, jotka viittaavat hallinnollisiin menettelyihin, kuten ajokortin kaksoiskappaleen antamiseen tai ajokortin vaihtamiseen. Direktiiviehdotuksessa säädetään myös komiteasta, joka avustaa komissiota direktiivin 91/439/ETY liitteiden mukauttamisessa. Ehdotetulla toiminnalla pyritään muun muassa helpottamaan henkilöiden vapaata liikkuvuutta ja heidän mahdollista sijoittautumistaan muuhun kuin heille ajokortin myöntäneeseen jäsenvaltioon. III. NEUVOSTON YHTEISEN KANNAN ERITTELY Neuvoston vahvistama yhteinen kanta vastaa olennaisilta osiltaan komission ehdotusta, mutta siihen sisältyy seuraavat muutokset: - muutettiin sen komitean tyyppiä, joka avustaa komissiota direktiiviin liitteiden mukauttamisessa tieteen ja tekniikan kehitykseen. Kyseessä on menettelyn III a) mukainen komitea (5) (katso yhteisen kannan 1 artiklan 2 kohta, direktiivin 91/439/ETY uusi 7 b artikla). Komissio puolestaan ehdottaa menettelyn II a) mukaista komiteaa, - lisättiin direktiivin uusi 7 a artikla (yhteisen kannan 1 artiklan 2 kohta), jossa täsmennetään uuden ajokorttikomitean tehtäviä. - kyseisen artiklan 1 kohdassa, jossa toistetaan osittain komission ehdotuksen 1 artiklan lopussa oleva säännös, säädetään liitteissä I ja I a määrättyjen koodien luokittelemisesta yhdenmukaistettuihin alakoodeihin ja annetaan komitealle asiaa koskeva toimivalta; siinä säädetään myös komiteamenettelyn soveltamisesta päätettäessä siitä, onko tiettyjen yhdenmukaistettujen alakkoodien käyttö tehtävä pakolliseksi), - komitealle annetaan 2 kohdassa toimivalta liitteissä I ja I a määrättyjen yhdenmukaistettujen koodien mukauttamisessa sekä kaikkien liitteissä II ja III olevien määräysten teknisessä ja tieteellisessä mukauttamisessa, - säädettiin direktiivissä 91/439/ETY olevan 3 artiklan 3 kappaleen toisessa luetelmakohdassa (katso yhteisen kannan 1 artiklan 1 kohta) kolmi- tai nelipyöräisten moottoripyörien suurimmaksi rakenteen mukaiseksi nopeudeksi 45 km/h 50 km/h sijasta direktiivin 92/61/ETY mukaisesti (6); komission ehdotuksessa mukautettaisiin ainoastaan moottoripyörien määritelmä viimeksi maintun direktiivin mukaiseksi. IV. EUROOPAN PARLAMENTIN ESITTÄMÄT TARKISTUKSET 1. Euroopan parlamentin esittämät tarkistukset, jotka komissio on sisällyttänyt muutettuun ehdotukseensa ja jotka neuvosto on hyväksynyt Neuvosto noudatti komission ehdotusta ja säilytti seuraavat Euroopan parlamentin esittämät tarkistukset: - johdanto-osan kolmatta kappaletta koskeva tarkistus 1, jonka tarkoituksena on lisätä tekstiin viittaus alakoodeihin, - 1 artiklan osalta (yhdenmukaistetut koodit, jotka ovat direktiivin 91/439/ETY liitteessä I olevassa 2 kohdassa, ajokortin sivulla 4 ja liitteessä I a olevan 2 kohdan a alakohdan 12 alakohdassa ajokortin sivulla 2): - se osa tarkistuksesta 5, jonka tarkoituksena on täydentää yhdenmukaistettuja koodeja 02 (kuulokoje) ja 03 (proteesi/ortopedinen apuneuvo) niiden täsmentämiseksi sekä koodeja 70 ja 71 lisäämällä niihin viittaus luetteloon kolmansien maiden ETY/YK-tunnuksista; jäsenvaltioiden tunnukset on jo täsmennetty direktiivin 91/439/ETY liitteissä I ja I a, - se osa tarkistuksesta 5, jonka tarkoituksena on lisätä koodi 79, joka sisältäisi vastaavuustapaukset ennen direktiivin 91/439/ETY ensimmäistä soveltamispäivää (1. heinäkuuta 1996) myönnettyjen ajokorttien luokkien ja kyseisen direktiivin 3 artiklassa määriteltyjen luokkien välillä. Koodin 79 käyttö rajoitettaisiin niiden ajokortin haltijoiden oikeuksien mahdolliseen säilyttämiseen, jotka ovat saaneet korttinsa ennen 1. heinäkuuta 1996. 2. Euroopan parlamentin esittämät tarkistukset, joita komissio ei ole sisällyttänyt muutettuun ehdotukseensa eikä neuvosto ole hyväksynyt Neuvosto ei hyväksynyt: - tarkistusta 2, jonka tarkoituksena on lisätä johdanto-osaan Euroopan parlamentin ja komission sopimia käyttäytymissääntöjä koskeva kappale, joka ei kuulu direktiivin alaan, - tarkistuksia 3, 4, 7 ja 8: - tarkistuksen 3 tarkoituksena on sisällyttää direktiiviin johdanto-osan kappale, jossa vahvistetaan tarve, että yhteisö ottaisi käyttöön pisteytysjärjestelmään perustuvan ajokortin ja, - tarkistuksien 4 ja 7 tarkoituksena on sisällyttää direktiiviin johdanto-osan kappale sekä säännös, jossa säädetään muussa kuin ajokortin myöntäneessä jäsenvaltiossa tehdyn lainrikkomisen seurauksena ajokortin käyttöoikeuden keskeyttämisestä tai peruuttamisesta mahdollisesti tehtävän päätöksen vastavuoroisesta tunnustamisesta, ja - tarkistuksen 8 tarkoituksena on sisällyttää direktiiviin ajamiseen liittyviä terveysvaatimuksia. Neuvosto katsoo, että nämä tarkistukset ovat perusteettomia, kun otetaan huomioon direktiivin tavoite eli luettelon laatiminen yhdenmukaistetuista koodeista, joita käytetään ajokortteihin tehtävissä merkinnöissä, - tarkistuksessa 5 olevaa ensimmäistä kohtaa, jonka tarkoituksena on sisällyttää direktiiviin uusi yleinen koodi 00, joka tarvittaessa kattaisi kaikki erikoistapaukset. Neuvosto katsoi, että määrittelemättomän koodin käyttöönotto olisi vastoin ehdotuksen tavoitetta, joka on sellaisten yhdenmukaisten koodien määrittäminen, jotka kaikki voivat ymmärtää, - tarkistuksessa 5 olevaa viimeistä kohtaa, jonka mukaan direktiivissä säädetään päivämäärä, 31 päivä joulukuuta 1996, koodien alaluokkien määrittelylle. Neuvosto tähdensi, että velvollisuus jakaa koodit alaluokkiin 31 päivään joulukuuta 1996 mennessä ei vastaa neuvoston yhteisen kannan 1 artiklan 2 kohdan sisältöä. Kyseisen määräyksen mukaan komissio, jota avustaa sääntelykomitea, jakaa koodeja alaluokkiin tieteellisen ja teknisen kehityksen huomioon ottaen myös 31 päivän joulukuuta 1996 jälkeen, - tarkistusta 6, jonka tarkoituksena on korvata komission ehdottama hallintokomitea joustavammalla neuvoa-antavalla teknisellä komitealla (tyyppi I). Neuvosto katsoo, että olisi tarkoituksenmukaista, että komissiota avustaisi sääntelykomitea direktiivin 91/439/ETY liitteiden mukauttamisessa ottaen huomioon näiden toimenpiteiden vaikutukset. (1) EYVL N:o L 237, 24.8.1991, s. 1. Muutettu viimeksi direktiivillä 96/47/EY (EYVL N:o L 235, 17.9.1996, s. 1). (2) EYVL N:o C 277, 23.9.1996, s. 15. (3) EYVL N:o C 204, 15.7.1996, s. 20. (4) EYVL N:o C 31, 31.1.1997, s. 3. (5) Neuvoston päätös 87/373/ETY, tehty 13 päivänä heinäkuuta 1987, menettelystä komissiolle siirrettyä täytäntöönpanovaltaa käytettäessä (komitologia) (EYVL N:o L 197, 18.7.1987, s. 33). (6) Neuvoston direktiivi 92/61/ETY, annettu 30 päivänä kesäkuuta 1992, kaksi- ja kolmipyöräisten moottoriajoneuvojen tyyppihyväksynnästä (EYVL N:o L 225, 10.8.1992, s. 75). Direktiiviä muutettu vuoden 1994 liittymisasiakirjalla.